סיינה - מידע, טיפים ותמונות
רומא ונציה מילאנו נאפולי סן ג'ימיניאנו פירנצה אגם גארדה ורונה טוסקנה דולומיטים סיציליה
העיר סיינה הקטנה שוכנת במרחק 70 ק"מ מפירנצה ויש בכוחה להחזיר את ההולך בה לתקופת ימי הביניים בזכות "תפאורת הרחוב" בדמות המבנים וארמונות הפאר מתקופת ימי הביניים, הסימטאות ואף הריצפה האדומה המפורסמת שבכיכר המרכזית של העיר. סיינה עיר שלווה וקטנה וניתן להנות מהאטרקציות שבה בהליכה ממקום למקום. סיינה היא עיר שכדאי לעבור בה למטיילים בחבל טוסקנה.
מלונות בסיינה - מגוון גדול של מלונות לכל כיס.
כרטיסי טיסה לסיינה - לחיפוש וקניית כרטיסי טיסה במחירים אטרקטיבים.
מזג אויר והעונה הטובה לטיול בסיינה
התקופה המומלצת להגיע לסיינה היא כמובן תקופת האביב והקיץ – סביבות סוף מרץ-אפריל עד סוף ספטמבר. כמובן שהחודשים יולי אוגוסט הם החודשים החמים ביותר במהלך היום וההליכה בחוץ בכל מהימים אינה תענוג מיוחד, אך העיר מפצה זאת באמצעות פסטיבלים ואירועים רבים הנערכים בחודשים אלה.
דרכי הגעה לסיינה
שירות ומחירים אטרקטיבים לטסים לסיינה
אין טיסות ישירות מישראל לסיינה ולכן הנסיעה לעיר תיעשה באוטבוסים, רכבות או רכב שכור מהערים המרכזיות אליהן יש טיסות מישראל (רומא, וורונה, מילאנו).
קיים שדה תעופה קטן בשם AMPUGNANO AIRPORT שהיה בעבר שדה תעופה צבאי המשרת את תושבי העיר ונמצא כ-9 ק"מ מהעיר. הדרך הפשוטה והטובה ביותר להגיע מהשדה למרכז העיר היא באמצעות מונית.
רכבת לסיינה - תחנת הרכבת המרכזית של סיינה נמצאת ברחוב קרלו רוסלי (via Carlo Rosselli) ובמרחק 2 ק"מ ממרכז העיר. כדאי להתנייד למרכז באוטובוס או מונית.
אוטובוס מתחנת הרכבת למרכז סיינה ניתן לקחת מרחוב Piazza del Sale בו עוברים הקוים 3,8,10,17,77 המגיעים למרכז ההיסטורי והתיירותי של העיר. אורך הנסיעה הוא בערך 5 דקות.
אוטובוס לסיינה – רוב האוטובוסים המגיעים מחוץ לעיר עוצתרים ב- Via Curtatone הסמוך לכנסיית סאן דומניקו ומשם ההליכה אל מרכז העיר היא קצרה וניתן לעשותה ברגל.
נסיעה באוטובוס מפירנצה לסיינה אורכת בסביבות שעה וחצי.
נסיעה באוטובוס מרומא (מתחנת טיבורטינה - Tiburtina ) לסיינה אורכת כשעתיים ו-45 דקות.
רכב להשכרה בסיינה - מגוון רכבים בכל הגדלים במחירי ריצפה.
הדרך הטובה לחוות את סיינה היא כאמור ברגל, אזור העיר העתיקה הינו קטן ונוח להליכה – ואסור לנסיעה. רוב האוטובוסים הציבוריים בעיר עוברים באזור העיר העתיקה ובאזור תחנת הרכבת ויכולים להוות אמצעי תחבורה זול וזמין לנסיעה לכל מקום בסיינה.
חניה בסינה – מי שמתנייד ברכב שכור יכול להחנות את רכבו מחוץ לחומות העיר העתיקה בחניונים הבאים:
Autormessa Busi(Viale Curtanone 16)
Parcheggio Il Campo(Via Fontanella 11
Parcheggio La Stazione(Piazzale Fratelli Rosselli)
Parcheggio Policlinico 1 e 2(Via delle Scotte Area Policlinico)
Parcheggio San Francesco(Via Baldassarre Petruzzi)
למי שרוצה משהו קצת אחר: במרחק כחצי שעה נסיעה מהעיר נמצא מלון ספא בשם: קסטלו די ולונה ריזורט וספא. המלון ממוקם על גבעה עם נוף עוצר נשימה. במלון תמצאו שורה ארוכה של פעילויות כגון רכיבה על סוסים ואופניים בין מטעי הענסים והזיתים שמגדלים במקום, בריכות חיצוניות ופנימיות מחוממות, ספא מפנק ובריכות העשירות במינרלים שונים. קצת יקר (החל מ-210 יורו לחדר), אך בהחלט מקום שווה.
המלונות במרכז העיר הם המלונות המומלצים יותר משום שהכי קל לנווט מהם לכל מקום אליו תרצו להגיע ואף תוכלו לעשות זאת ברגל. המלונות יהוו נקודת מוצא טובה למקומות הבילוי השונים שרובם נמצאים במרכז העיר וכמובן לגלריות והאטרקציות שמציעה העיר.
הכיכר - הפיאצה דל קאמפו ( Piazza del Campo) - בסיינה היא הכיכר המיוחדת ביותר וכל תייר מתחיל עובר בה. זו כיכר שסגורה לכלי רכב, צורתה כמניפה (ויש שיגידו צדף) ויופיה מחזירה את התיירים הבאים לפתחה לתקופת ימי הביניים. האבנים האדומות המרכיבות את הרצפה הן מסמליה וכך גם מזרקת "השמחה" / המזרקה העליזה ה- Fonte Gaia.
האירוע המזוהה ביותר עם סיינה ועם הכיכר בפרט הוא מירוץ הסוסים המסורתי (Corsa del Palio) המתקיים בכיכר בחודשי הקיץ בכל שנה (יולי - אוגוסט). האירוע הנמשך כדקה בלבד מעסיק את העיר כבר כשבוע לפני ההזנקה. התחרות היא ככל הנראה האירוע הכי מרכזי ואופייני של העיר ומהווה חוויה לכל מי שמגיע אליו.
כמו כל כיכר מרכזית תמצאו במקום שלל בתי קפה טובים ומסעדות שינעימו את שהייתכם. מסעדות טובות תוכלו למצוא ברחוב PORRIONE אשר ממנו ניתן גם להגיע אל הגטו היהודי שנבנה במאה ה-16 ובו בית הכנסת המשמש עד היום מספר יהודים החיים באזור.
בית הכנסת נמצא ברחוב Via delle Scotte 14.
ארמון העם - פאלאצו פובליקו (Palazzo Pubblico)- נמצא בחזית הכיכר ובו המוזיאון העירוני, המומלץ ביותר בסיינה. הכניסה למוזיאון היא בתשלום בשעות 10:00-18:30.
בסמוך למוזיאון נמצאת הכניסה אל מגדל הפעמונים Torre del Mangia)) של סיינה אשר נבנה בשנת 1348 והוא הגבוה ביותר באיטליה (102 מטרים). למי שמחפש לראות ולצלם נוף מהפנט יכול לעלות ב-503 המדרגות המובילות לראש המגדל. הכניסה, המומלצת, למגדל כרוכה בתשלום.
הקתדרלה – הדואומו (Duomo) – של סיינה נבנתה בסגנון הגותי. ריצפתה מכוסה כולה פסיפס ובו תיאורים המתארים את מורשת העיר וכן אירועים מהתנ"ך ומהברית החדשה. ניתן להיכנס אל ספריית פיקולומיני (Libreria Piccolomini ), אשר הכניסה אליה היא בתשלום, בה תוכלו לראות העתק רומי של הפסל היווני "שלוש הגרציות", שנוצר במקור במאה הרביעית לפני הספירה. הספריה היתה אחת מהמקומות בהן האמן הנודע רפאל למד.
בסמוך לדואומו נמצא המוזיאון Museo dell'Opera Metropolitana אשר ניתן לראות בו פרטי אמנות כגון פסלים, תבליטים וציורים של אמנים ידועים. בקצה המוזיאון קיים גרם מדרגות המובילות אל תצפית נחמדה לעבר העיר. (מיקום התצפית הוא למעשה חלק מגג ה'קתדרלה החדשה' שתוכננה על ידי אנשי סיינה להיבנות במהלך המאה ה-14 כהרחבה וחידוש של הקתדרלה העתיקה).
כתובת המוזיאון: Piazza del Duomo 8
בית הטבילה (Battistero)– במורד המדרגות בין המוזיאון לדואמו נמצא בית הטבילה, המוקדש ליוחנן המטביל, שנבנה במאה ה-14. תוכלו לראות במקום את אגן הטבילה המרשים וכן את תבליטי הנחושת המתארים את חייו ומותו של יוחנן המטביל.
מי שמתעניין באמנות אך גם בבארכיאולוגיה – יוכל למצוא מוזיאון ארכיאולוגי משמאל לקתדרלה הנמצא בתוך מבנה בית החולים 'סנטה מריה דלה סקאלה' ( Santa Maria della Scala) שבנייתו החלה במאה התשיעית והיה לאחד מבתי החולים הראשונים באירופה.
ניתן להמשיך להתרשם מיצירות אמנות נוספות בכנסיות: סן פרנצ'סקו (San Francesco) , אורטוריו די סן ברנרדינו (Oratorio di San Bernardino), סן אגוסטינו (San Agostino)וסן דומניקו (San Domenico).
ההולך ברחובות הרובע העתיק של העיר יתהלך בין הארמונות המרשימים, אשר לחלקם ניתן להיכנס, ולכנסיות היפות שחלקן מלאות ביצירות אמנות שונות. זו בהחלט דרך טובה לחוות את העיר ואת תקופת ימי הביניים .
באזור העיר העתיקה אין חניונים וגם הנסיעה בה היא מוגבלת ולכן למי שמשכיר רכב עדיף להשאיר את הרכב במלון או באזור האיצטדיון העירוני. מקום חניה נוסף ועדיף הוא אזור מצודת מדיצ'י (Medicea Fortezza) – המבצר שימש את דוכס טוסקנה הראשון ובכל מקרה כדאי להיכנס ולהינות מבר היין שבו תוכלו להינות מטעימות יין המיוצר באזור.
*** העיר בנויה כך שאזור העיר העתיקה מחולק לשלושה אזורים מרכזיים: אזור הפיאצה דל קאמפו והדואמו (Terzo di citta), אזור הכנסיות (Terzo di Camollia ) והחלק הדרום מזרחי (Terzo di San Martino ), אנו ממליצים לתכנן את שהותכם פחות או יותר לפי החלוקה הזו וכך לנצל את הזמן בצורה המיטבית.
- בימי רביעי בין השעות 08:00-13:00 מתקיים שוק גדול בין הרחובות Fortezza ו-La Lizza park.
- שוק עתיקות מתקיים בכל יום ראשון השלישי באותו חודש ב- Piazza del Mercato.
מנזר סן גלאנו (San Galgano)
אתר האינטרנט של סן גלאנו: www.sangalgano.info
המקום עצמו רגוע ושליו, האטרקציה המשמעותית המושכת תיירים היא הריסות המנזר שנבנה בין השנים 1220-1268. מקום נוסף המהווה מעין אטרקציה במקום – החרב שבאבן שלפי האמונה (וכמה מדענים שאימתו זאת) ננעצה בה ב- 1180, בדומה לאגדה של החרב אקסקליבר.
במנזר לעיתים מקיימים קונצרטים מיוחדים מטעם האקדמיה למוזיקה שבסיינה.
האקדמיה למוזיקה הידועה ACCADEMIA MUSICALE CHIGIANA מקיימת לכל אורך השנה מספר קונצרטים של מוזיקה קלאסית ואופרה בעיר. הקונצרטים הגדולים והמושקעים נערכים ביולי – אוגוסט.
כתובת: Accademia Musicale Chigiana, da Basso, Via di Città, 89
טלפון: 0577 22091
אתר האינטרנט לפרטים נוספים: http://www.chigiana.it/index_ing.htm
אגודת הג'אז עורכת בחודשים יולי אוגוסט מופעי ג'אז תחת כיפת השמיים.
אתר האינטרנט לפרטים נוספים: http://www.sienajazz.it/home_eng.html
חיי לילה ואירועי ספורט
פעמיים בשנה מתקיים בסיינה מרוץ הסוסים המסורתי של העיר ה-'פאליו' (Palio)). בתחרות מתחרים 17 סוסים, רוכבי הסוסים מייצגים את 17 השכונות/אזורים של העיר (הקונטרדות – contrada). מרוץ הפאליו מתקיים בפיאזה דל קאמפו הידועה, המרוץ אורך פחות משתי דקות. המוני בני אדם גודשים את הכיכר וסביבותיה כדי לחזות במירוץ שהפך להיות אחד מאבני היסוד של העיר. התקופה שלפני התחרות הינה חגיגית ומרגשת במיוחד וניתן לחוש את ההכנות והמתח של כל שכונה לקראת המרוץ הגדול. תושבי סיינה נותנים חשיבות רבה למירוץ עד שאת הכרטיסים למקומות הטובים למירוץ – בקדמת הקהל, נקנים כולם כחצי שנה לפני כן!
טיולי אופניים – המבנה הטופוגרפי של כלל העיר הוא הררי והנסיעה באופן כללי היא לרוב לא פשוטה בגלל העליות והירידות הרבות. אך מי שאוהב את החויה ומתחבר לספורט הזה יכול להינות מכך מאוד ולעשות טיולי יום מסביב לסיינה.
פרטים נוספים בנוגע לנסיעה באופניים בסיינה ובסביבתה ניתן לקבל:
Phone: ++39 057741254 / Mobile: ++39 3296171952
Phone: ++39 0577377904 / Mobile: ++39 3394695557
משרד התיירות לקבל מפות ומידע על סיינה: כתובת: Piazza del Campo 56.
לדף ראשי של סיינה
מידע רלוונטי על סיינה
מזג אוויר ועונות בסיינה
זמנים בסיינה
שווי המטבע בסיינה
מפות בסיינה